Երաժշտական կրթօջախի 8 տասնամյակների գործունեությունը խորհրդանշող տոնական միջոցառմանը ներկա էր ԱՀ մշակույթի, երիտասարդության հարցերի և զբոսաշրջության նախարար Լեռնիկ Հովհաննիսյանը: Նա շնորհավորել է երաժշտական դպրոցի ուսուցիչներին ու սաներին՝ մեծապես կարևորելով այդ դպրոցի դերը մատաղ սերնդի երաժշտական, մշակութային կրթության ու դաստիարակության գործում: «Մեր հանրապետությունում մասնագիտական թեքումով միակ երաժշտական դպրոցը կրում է մեծն Կոմիտասի անունը, ինչը խիստ պարտավորեցնող է թե՛ ուսուցիչների և թե՛ դպրոցի սաների համար: Ակնկալում ենք, որ այս կրթօջախը կպահպանի երաժշտական ճաշակ դաստիարակելու և մասնագիտական ամուր հիմք դնելու բարի ավանդույթը»,- նշել է Լեռնիկ Հովհաննիսյանը: